Cincinnati avduket nye uniformer 19. april. De nye uniformene er relativt like de gamle, med noen endringer som fjerningen av farget skulderbeskyttelse, sidepaneler og ytterlinjen på spillernes navn. Stripene, som laget er kjent for, ble beholdt. Cleveland har noen nye hvite uniformer som minner om uniformene fra 1946 i anledning lagets 75-årsjubileum. Sidene på hjelmene er delt opp med en tynn hvit stripe og har numre på begge sidene. Spillernumrene på trøyene er brune med oransje skygger. Green Bay Packers lanserte nye throwback-uniformer den 19. august. Designet er basert på de grønne uniformene fra 1950-tallet med grønne trøyer og bukser striper, numre og navn i gull og blanke gullfargede hjelmer med grå ansiktsmasker. Før 2020-sesongen, da Packers ikke hadde alternative uniformer, hadde laget brukt en blå throwback-uniform fra fra 2010 til 2019. Uniformen består av grønne trøyer og bukser med navn og skulderstriper i gull. Indianapolis skal bruke nye throwback-uniformer den 28. november. Designet minner om uniformene fra 1956, med tre striper på skuldrene og logoen bak på hjelmen. Hjelmdesignet bærer likhet til hjelmene laget brukte i sine alternative uniformer i 2010. Jacksonville gjorde de alternative blågrønne uniformene til hoveduniformer. Laget brukte blågrønne uniformer som hoveduniform sist mellom 1995 og 2011. Los Angeles Rams avduket en moderne throwback-variant av borteuniformene 13. juli. Designet tok i bruk blå og gule ermer, like lagets uniformer fra 1978 til 1999. New York Giants skal bruke hvite bukser med et stripemønster som minner om stripemønsteret på ermene istedenfor grå bukser i borteuniformene. De grå buksene skal derimot brukes i uke 6 mot Los Angeles Rams i anledning lagets 10-årsjubileum for seieren i Super Bowl XLVI. San Francisco avduket nye røde throwback-uniformer basert på Super Bowl-laget i 1994 i anledning lagets 75-årsjubileum den 30. juni. Uniformene, som har hvite numre med sorte skygger, er motparten til de hvite throwback-uniformene fra 1994 some laget tok i bruk i 2018.